

**Finanšu komitejas sēdes**

**protokols Nr. 9**

Carnikavā, Carnikavas pagastā, Ādažu novadā 2024. gada 17. jūlijā

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 9.00.

Kārtējā atklātā sēde sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.

Sēdi vada: KARĪNA MIĶELSONE (LRA).

Sēdi protokolē: Administratīvās nodaļas vecākā referente Linda Pavlovska.

Komitejā pavisam 14 deputāti (Raitis Kubuliņš (LZP) nolika deputāta mandātu).

Komitejas sēdē piedalās 13 deputāti:

komitejas locekļi: Sniedze Brakovska (LRA)*,* Kerola Dāvidsone (LRA)(*piedalās attālināti, izmantojot tiešsaistes videokonferences sarunu rīku*), Arta Deniņa (JKP) (*piedalās klātienē līdz plkst. 11.25, no plkst. 11.27 piedalās attālināti, izmantojot tiešsaistes videokonferences sarunu rīku*)*,* Genovefa Kozlovska (LZS), Antra Krasta (LZS), Imants Krastiņš (JKP) (*piedalās attālināti, izmantojot tiešsaistes videokonferences sarunu rīku*), Kristīne Lakševica (LRA) (*piedalās attālināti, izmantojot tiešsaistes videokonferences sarunu rīku*), Jānis Leja (S) (*piedalās sēdē līdz plkst. 12.27*)*,* Gatis Miglāns (LZS) (*piedalās attālināti, izmantojot tiešsaistes videokonferences sarunu rīku, komandējuma dēļ*), Raivis Pauls (LZS), Liāna Pumpure (LRA), Arnis Rozītis (LRA).

nepiedalās (attaisnotu iemeslu dēļ): Valērijs Bulāns (LRA) (*atvaļinājumā*).

Personas, kurām sēdē dots vārds:

Centrālās pārvaldes darbinieki: Ligita Anspoka, Diāna Čūriška, Everita Kāpa, Edgars Liepiņš, Sarmīte Mūze, Guntis Porietis, Iluta Plikgalve, Inga Pērkone, Laila Raiskuma.

citi: zvērināts advokāts, zvērināta biroja “Atlācis un partneri” vadošais partneris Edgars Atlācis, SIA “Laurus konsultācijas” finanšu konsultants Ivars Bergs, pašvaldības aģentūras “Carnikavas komunālserviss” direktora 2. vietnieks Lauris Bernāns, Carnikavas pirmsskolas izglītības iestādes “Riekstiņš” vadītāja Oksana Brūvere, SIA “Ādažu ūdens” valdes loceklis Aivars Dundurs, pašvaldības aģentūras “Carnikavas komunālserviss” direktors Gunārs Dzenis, Ādažu novada pašvaldības policijas priekšnieks Oskars Feldmanis, pašvaldības aģentūras “Carnikavas komunālserviss” Vides pārvaldības nodaļas vadītājs Edgars Sliede.

**DARBA KĀRTĪBĀ:**

1. Par Finanšu komitejas šā gada 17. jūlija sēdes darba kārtības apstiprināšanu.
2. Par atkritumu apsaimniekošanas reģionālā centra izveidošanu.
3. Informatīvs ziņojums par projekta “Infrastruktūras uzlabošana uzņēmējdarbības attīstībai Ādažos, I kārta” izmaksu – ieguvumu analīzi.
4. Par nekustamā īpašuma nodokļa atvieglojumiem.
5. Par zvērināta revidenta apstiprināšanu.
6. Par izmaksu nodošanu pašvaldības aģentūras “Carnikavas komunālserviss”.
7. Par zemes iznomāšanu autostāvvietām Mežavēju ielā Kadagā.
8. Par atļauju atsavināt no pašvaldības īpašuma Cielaviņu iela, Carnikava, nodalītu zemes platību, mainot pret līdzvērtīgu zemi pašvaldības funkciju izpildei.
9. Par atmežošanas atļauju lauksaimniecībā izmantojamās zemes ierīkošanai mežā, īpašumā “Vilmas”, Garkalnē.
10. Par servitūta līgumu noslēgšanu ar AS “Latvijas valsts meži”.
11. Par Carnikavas pagasta ūdenssaimniecības un siltumapgādes funkciju nodošanas termiņa pagarināšanu un pārņemšanas plānu apstiprināšanu.
12. Par grozījumiem Ādažu novada pašvaldības domes 2023. gada 26. oktobra lēmumā Nr. 411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai””.
13. Par uzlādes staciju izveidi Ādažu novadā.
14. Par grozījumiem Ādažu novada pašvaldības domes 2024. gada 30. maija lēmumā Nr. 216 “Par izglītojamo skaita palielināšanu Carnikavas pirmsskolas izglītības iestādē “Riekstiņš””.
15. Par izmaiņām Ādažu vidusskolas un Carnikavas pirmsskolas izglītības iestādes “Riekstiņš” struktūrā.
16. Par izmaiņām pašvaldības Centrālās pārvaldes Attīstības un projektu nodaļas struktūrā.
17. Par Carnikavas pamatskolas reorganizāciju, dibinot vispārējās vidējās izglītības iestādi – Carnikavas vidusskolu.
18. Par noteikumu “Grozījumi Ādažu novada pašvaldības domes 23.08.2023. noteikumos Nr. 18 “Darbinieku novērtēšanas noteikumi”” projektu.
19. Par grozījumiem Ādažu novada pašvaldības policijas 2024. gada budžetā.
20. Informatīvs ziņojums par pašvaldības policijas darbu publiskajos ūdeņos Ādažu novadā.
21. Informatīvs ziņojums par pašvaldības budžeta izpildi 2024. gada pirmajā pusgadā.
22. Par grozījumiem pašvaldības aģentūras “Carnikavas komunālserviss” 2024. gada budžeta tāmē.
23. Par nekustamā īpašuma nodokļu atvieglojumiem saistībā ar Mežmalas ielas atjaunošanu.
24. Informatīvs ziņojums par pašvaldības aģentūras “Carnikavas komunālserviss” budžeta izpildi 2024. gada pirmajā pusgadā.
25. Informatīvais ziņojums par biedrības “Jūras Zeme” darbību 2024. gada pirmajā pusgadā.
26. Informatīvais ziņojums par biedrības “Gaujas Partnerība” darbību 2024. gada pirmajā pusgadā.

**1. Par Finanšu komitejas šā gada 17. jūlija sēdes darba kārtības apstiprināšanu**

|  |
| --- |
| (Karīna Miķelsone) |

Ierosina veikt izmaiņas darba kārtībā:

1. izņemt 10. jautājumu “Par ielu apgaismojuma nekustamajā īpašumā Krūkļu ielā 16A , Ādažos pieņemšanu dāvinājumā” un 13. jautājumu “Par saistošo noteikumu “Par publisko ūdeņu izmantošanu un apsaimniekošanu Ādažu novadā” projektu”;
2. papildināt ar 25. jautājumu “Par nekustamā īpašuma nodokļa atvieglojumiem Mežmalas ielas atjaunošanai”, attiecīgi mainot pārējo jautājumu numerāciju.

Aicina apstiprināt Finanšu komitejas šā gada 17. jūlija sēdes darba kārtību.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Apstiprināt** Finanšu komitejas šā gada 17. jūlija sēdes darba kārtību.

**2. Par atkritumu apsaimniekošanas reģionālā centra izveidošanu**

|  |
| --- |
| (Edgars Sliede) |

Ziņo par atkritumu apsaimniekošanas reģionālā centra izveidošanu un pārvaldes uzdevumu deleģēšanu. Informē, ka ar Ministru kabineta 2021. gada 22. janvāra rīkojumu Nr. 45 ir apstiprināts Atkritumu apsaimniekošanas valsts plāns 2021.-2028. gadam (turpmāk – plāns).Vienlaikus ar atkritumu apsaimniekošanas reģionu robežu pārskatīšanu plānā tika vērtēta arī atkritumu apglabāšanas poligonu turpmākā ekspluatācija, atsevišķu to funkciju pildīšanas iespējas un lietderība. Izskatot atkritumu apglabāšanas poligonu turpmākās darbības alternatīvas un izvērtējot izskatītās priekšrocības un trūkumus, tiek rekomendēts īstenot poligonu specializācijas scenāriju, saglabājot visu poligonu ekspluatāciju, bet diferencējot poligonos veicamo atkritumu apsaimniekošanas darbības, pārveidojot tos par  atkritumu apsaimniekošanas reģionālajiem centriem (turpmāk – AARC).

Deleģētā pārvaldes uzdevuma izpildei nepieciešamais finansējums tiek nodrošināts no ieņēmumiem no nešķirotu sadzīves atkritumu apstrādes tarifa un pašvaldībai nav nepieciešamības gadskārtējā budžetā plānot finansējumu pārvaldes uzdevuma izpildes nodrošināšanai.

K. MIĶELSONE, E. SLIEDE, E. ATLĀCIS, G. PORIERIS debatē par Ādažu novada pašvaldības pārstāvja deleģēšanu Viduslatvijas atkritumu apsaimniekošanas reģionālā centra – SIA “Getliņi EKO” uzraudzības padomē (E. Atlācis informē deputātus par citu pašvaldību pieredzi pārstāvja deleģēšanā. E. Sliede vērš uzmanību, ka pārstāvim jābūt personai, kas nav tieši saistīta ar politiku. G. Porietis informē, ka par reģionālo atkritumu apsaimniekošanas centra pašvaldības pārstāvi tiks virzīta pašvaldības izpilddirektora vietniece I. Reķe.).

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Virzīt** pašvaldības izpilddirektora vietnieci I. Reķi par Viduslatvijas atkritumu apsaimniekošanas reģionālā centra – SIA “Getliņi EKO” uzraudzības padomes pārstāvi.
2. **Atbalstīt** lēmuma projektu “Par atkritumu apsaimniekošanas reģionālā centra izveidošanu” un virzīt to izskatīšanai pašvaldības domes šā gada 25. jūlija sēdē.

**3. Informatīvs ziņojums par projekta “Infrastruktūras uzlabošana uzņēmējdarbības attīstībai Ādažos, I kārta” izmaksu – ieguvumu analīzi**

|  |
| --- |
| (Inga Pērkone, Ivars Bergs) |

Ziņo par Jaunkūlas ielas pārbūvi projekta “Infrastruktūras uzlabošana uzņēmējdarbības attīstībai Ādažos, I kārta” ietvaros (1. pielikums).

K. MIĶELSONE, I. BERGS, J. LEJA, I. PĒRKONE debatē par projekta “Infrastruktūras uzlabošana uzņēmējdarbības attīstībai Ādažos, I kārta” īstenošanu, veicamajām aktivitātēm un nepieciešamo finansējumu (I. Pērkone vērš uzmanību, ka pašvaldības 2025. gada budžetā nepieciešams atvēlēt 400 tūkst. *euro* projekta īstenošanai.).

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Pieņemt** informāciju zināšanai.

**4. Par nekustamā īpašuma nodokļa atvieglojumiem**

|  |
| --- |
| (Everita Kāpa) |

# Ziņo par nekustamā īpašuma Rīgas gatve 96, Ādaži, Ādaži, Ādažu novads, LV-2164 īpašnieces V.U. (turpmāk – iesniedzēja) šā gada 17. aprīļa iesniegumu (reģ. Nr. ĀND/1-11-1/24/2095) un šā gada 27. jūnija iesniegtu precizētu tāmi (reģ. Nr. ĀNP/1-11-1/24/3402), ar lūgumu atzīt par publisku labumu un pieņemt pašvaldības domes lēmumu par nekustamā īpašuma nodokļu atvieglojumu piešķiršanu saistībā ar plānoto koplietojamā maģistrālā ūdensvada izbūvi Rīgas gatvē 96, ko iesniedzēja plāno finansēt par saviem līdzekļiem pēc vienošanās noslēgšanas ar pašvaldību.

# Atklāti balsojot, ar 13 balsīm "Par", "Pret" – nav, "Atturas" – nav, KOMITEJA NOLEMJ:

**Atbalstīt** lēmuma “Par nekustamā īpašuma nodokļa atvieglojumiem” un virzīt to izskatīšanai pašvaldības domes šā gada 25. jūlija sēdē.

**5. Par zvērināta revidenta apstiprināšanu**

|  |
| --- |
| (Edgars Liepiņš) |

Ziņo, ka likuma “Par pašvaldību budžetiem” 36. panta pirmajā daļā noteikts, ka pašvaldības domes uzaicināts zvērināts revidents vai zvērinātu revidentu komercsabiedrība ne retāk kā reizi gadā kontrolē pašvaldības budžeta sastādīšanas un izlietošanas atbilstību likumiem, Ministru kabineta noteikumiem un pašvaldības domes lēmumiem.

Pamatojoties uz Pašvaldību likuma 74. pantu un Publisko iepirkumu likuma 9. panta divdesmit pirmās daļas 4. punktu, pašvaldība veica iepirkumu “Finanšu pārskatu revīzijas pakalpojumi” par pašvaldības un tās kapitālsabiedrību 2024. un 2025. gada finanšu pārskatu revīzijas pakalpojumiem.

Piedalīties iepirkumā tika uzaicināti 3 pretendenti: SIA “Deloitte Audits Latvia”, SIA “Crowe DNW” un SIA “A.KURSĪTES AUDITORFIRMA”. Noteiktajā termiņā tika saņemti 2 piedāvājumi. Pašvaldības Iepirkumu komisija šā gada 2. jūlijā atbalstīja līguma slēgšanu ar SIA “A.KURSĪTES AUDITORFIRMA” par saimnieciski izdevīgāko piedāvājumu finanšu pārskatu revīzijas pakalpojumiem 2024. un 2025. gadam, par kopējo līgumcenu 30 000 *euro* bez PVN (protokols Nr. 5-6-2024/94-1).

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par zvērināta revidenta apstiprināšanu” un virzīt to izskatīšanai pašvaldības domes šā gada 25. jūlija sēdē.

**6. Par izmaksu nodošanu pašvaldības aģentūras “Carnikavas komunālserviss”**

|  |
| --- |
| (Edgars Liepiņš) |

Ziņo, ka 2018. gada 12. jūlijā tika noslēgts līgums Nr. JUR 2018-07/512 ar SIA “RK Projekti” par būvprojekta izstrādi un autoruzraudzības veikšanu Ķiršu ielas pārbūvē un Ziedu ielas seguma atjaunošanā Ādažu novadā. Informē, ka pašvaldības dome 2023. gada 25. janvārī noslēdza vienošanos Nr. JUR 2023-01/103 par grozījumiem iepriekš minētajā līgumā par autoruzraudzību būvprojekta III kārtai (Ķiršu ielas pārbūve posmā no Saules ielas līdz Attekas ielai), un šā gada 21. jūnijā pašvaldības dome veica apmaksu 1815 *euro* apmērā par autoruzraudzības pakalpojumu.

Ņemot vērā, ka pašvaldības aģentūras“Carnikavas komunālserviss” (turpmāk – aģentūra) pārstāvēja pašvaldības saistības Ķiršu ielas pārbūves III kārtā, un, lai nodrošinātu Grāmatvedības likuma II. nodaļas prasību un Ministru kabineta 2021. gada 12. decembra noteikumu Nr. 877 “Grāmatvedības kārtošanas noteikumi” nosacījumu izpildi, ir nepieciešams iepriekš minētās izmaksas 1815 *euro* apmērā nodot aģentūrai.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** protokollēmumu “Par izmaksu nodošanu pašvaldības aģentūras “Carnikavas komunālserviss”” un virzīt to izskatīšanai pašvaldības domes šā gada 25. jūlija sēdē.

**7. Par zemes iznomāšanu autostāvvietām Mežavēju ielā Kadagā**

|  |
| --- |
| (Diāna Čūriška) |

Ziņo par iespēju pašvaldībai iznomāt SIA “Ādažu īpašumi” divu pašvaldības apbūvētu zemes vienību (ar kadastra apzīmējumiem 8044 005 0677 un 8044 005 0772) daļu ar kopējo platību 130 m2, uz kuras atrodas 9 (deviņas) autostāvvietas, noslēdzot līgumu un nosakot:

1. nomas maksu – 3 *euro*/m2 mēnesī (bez PVN);
2. nomas līguma termiņu – 12 mēneši no līguma spēkā stāšanas dienas.

Informē, ka SIA “Ādažu īpašumi” būtu nepieciešams kompensēt pašvaldībai pieaicinātā neatkarīgā vērtētāja atlīdzības summu 228,52 *euro* (t.sk. PVN) apmērā.

Papildus iepazīstina deputātus ar SIA “Ādažu īpašumi” (turpmāk – uzņēmējs) šā gada 16. jūlija iesniegumu (reģ. Nr. ĀNP/1-11-1/24/3684), kurā norādīts, ka uzņēmējs kopīgi ar SIA “Ādažu Ūdens” speciālistiem izvērtēja izbūvēto ūdensvada un pašteces kanalizācijas sistēmu un konstatēja, ka šie tīkli ir vairāk definējami kā tirdzniecības centra “Kadaga” iekšējie tīkli. Līdz ar to juridiskā un tehniskā atbildība jāuzņemas uzņēmējam.

Sakarā ar to, ka ir mainījušies apstākļi, uzņēmējs lūdz pašvaldības domi veikt grozījumus iepriekš pieņemtajā pašvaldības domes 2023. gada 23. novembra lēmumā Nr. 446 “Par Mežavēju ielas Kadagā pieņemšanu pašvaldības īpašumā”, atceļot nosacījumu par izbūvētā ūdensvada un pašteces kanalizācijas sistēmas nodošanu SIA “Ādažu Ūdens” īpašumā.

K. MIĶELSONE uzdod pašvaldības Centrālās pārvaldes Nekustamā īpašuma nodaļas vadītājai D. Čūriškai līdz pašvaldības domes šā gada 25. jūlija sēdei sagatavot un nosūtīt vēstuli SIA “Ādažu īpašumi” ar skaidrojumu vai ūdensvads un pašteces kanalizācija ir vērtējami kā uzņēmējam piederošā tirdzniecības centra “Kadaga” iekšējie tīkli, kā arī sniegt viedokli par šo tīklu nodošanas lietderību SIA “Ādažu Ūdens”.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

* + 1. **Uzdot** pašvaldības Centrālās pārvaldes Nekustamā īpašuma nodaļas vadītājai D. Čūriškai līdz pašvaldības domes šā gada 25. jūlija sēdei sagatavot un nosūtīt vēstuli SIA “Ādažu īpašumi” ar skaidrojumu vai ūdensvads un pašteces kanalizācija ir vērtējami kā uzņēmējam piederošā tirdzniecības centra “Kadaga” iekšējie tīkli, kā arī sniegt viedokli par šo tīklu nodošanas lietderību SIA “Ādažu Ūdens”.
    2. **Atbalstīt** lēmuma “Par zemes iznomāšanu autostāvvietām Mežavēju ielā Kadagā” projektu un virzīt to izskatīšanai pašvaldības domes šā gada 25. jūlija sēdē.

**8. Par atļauju atsavināt no pašvaldības īpašuma Cielaviņu iela, Carnikava, nodalītu zemes platību, mainot pret līdzvērtīgu zemi pašvaldības funkciju izpildei**

|  |
| --- |
| (Diāna Čūriška) |

Ziņo par SIA “Carnikavas celtnieks” 2023. gada 1. februāra iesniegumu (reģ. Nr. ĀNP/1-11-1/23/615) ar lūgumu atļaut izstrādāt zemes ierīcības projektu iesniedzēja nekustamā īpašuma Jūras iela 50, Carnikava, Carnikavas pag., Ādažu nov. (kad. Nr. 8052 004 0748), zemes vienībai ar kadastra apzīmējumu 8052 004 0748, ar mērķi to sadalīt saskaņā ar zemesgabala sadales priekšlikumu.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par atļauju atsavināt no pašvaldības īpašuma Cielaviņu iela, Carnikava, nodalītu zemes platību, mainot pret līdzvērtīgu zemi pašvaldības funkciju izpildei” projektu un virzīt to izskatīšanai pašvaldības domes šā gada 25. jūlija sēdē.

**9. Par atmežošanas atļauju lauksaimniecībā izmantojamās zemes ierīkošanai mežā, īpašumā “Vilmas”, Garkalnē**

|  |
| --- |
| (Diāna Čūriška) |

Ziņo par nekustamā īpašuma “Vilmas”, Garkalnē, Ādažu pagastā, Ādažu novadā (kadastra Nr. 8044 012 0303) īpašnieka V.U. šā gada 2. aprīļa (reģ. Nr. ĀNP/1-11-1/24/1778) pieprasījumu atmežošanas kompensācijas aprēķinam, plānojot mežā lauksaimniecībā izmantojamas zemes ierīkošanu. Pieprasījumam pievienota vienošanās par mežaudzes izmantošanu atmežošanas kompensēšanai, no kuras izriet, ka atmežošanai plānotā platība tiek kompensēta ar mežaudzi citā nekustamajā īpašumā Bauskas novadā.

K. MIĶELSONE, A. DENIŅA, D. ČŪRIŠKA debatē par mežaudzes kompensēšanas nosacījumiem (K. Miķelsone aicina pārskatīt mežaudzes kompensēšanas iespējas Ādažu novadā. D. Čūriška vērš uzmanību, ka Ministru kabineta 2012. gada 18.decembra noteikumi Nr. 889 “Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību” nosaka nosacījumus atmežošanas kompensācijai, ko pašvaldība nevar ietekmēt. Informē, ka sazināsies ar mežniecības nozares pārstāvjiem, lai noskaidrotu citu pašvaldību pieredzi šajā jautājumā.).

*Plkst. 10.10 I. KRASTIŅŠ atstāj sēdi.*

Atklāti balsojot, ar 11 balsīm "Par" (Sniedze Brakovska (LRA)*,* Kerola Dāvidsone (LRA)Genovefa Kozlovska (LZS), Antra Krasta (LZS), Kristīne Lakševica (LRA), Jānis Leja (S), Gatis Miglāns (LZS), Karīna Miķelsone (LRA), Raivis Pauls (LZS), Liāna Pumpure (LRA), Arnis Rozītis (LRA)), "Pret" – nav, "Atturas" – 1 (Arta Deniņa (JKP)), (Imants Krastiņš (JKP) atstāja sēdi), **KOMITEJA NOLEMJ**:

**Atbalstīt** lēmuma “Par atmežošanas atļauju lauksaimniecībā izmantojamās zemes ierīkošanai mežā, īpašumā “Vilmas”, Garkalnē” projektu un virzīt to izskatīšanai pašvaldības domes šā gada 25. jūlija sēdē.

**10. Par servitūta līgumu noslēgšanu ar AS “Latvijas valsts meži”**

|  |
| --- |
| (Diāna Čūriška, Lauris Bernāns) |

Informē, ka pašvaldības aģentūras“Carnikavas komunālserviss” (turpmāk – aģentūra) šā gada 27. martā nosūtīja AS “Latvijas valsts meži”( turpmāk – LVM ) vēstuli (reģ. Nr. 01-6/24/412) par pazemes ūdeņu novērojumu urbumu tīkla papildināšanu, informējot, ka urbumu tīkla papildināšana ir nepieciešama, lai izpildītu pazemes ūdeņu atradnes (ūdensgūtnes) “Carnikava” hidroģeoloģiskai papildizpētei izsniegtās zemes dzīļu izmantošanas licences Nr. AP24ZD0049 nosacījumus, t.i., ūdensgūtnes tuvākajā apkārtnē, zemes īpašuma (kadastra apzīmējuma Nr. 8052 004 0704) robežās nepieciešama trīs papildu izpētes urbumu ierīkošana un novērošanas (monitoringa) akas ierīkošana katrā no tiem. Aģentūra lūdza LVM saskaņot urbšanas un aku ierīkošanas darbus. LVM savā šā gada 25. aprīļa vēstulē (reģ. Nr. 01-4/24/611) konceptuāli atbalstīja ūdensgūtnes “Carnikava” pazemes ūdeņu novērošanas urbumu tīkla papildināšanu, un aicināja noslēgt servitūta līgumu par hidroģeoloģisko urbumu ierīkošanu un lietošanu.

*Plkst. 10.15 I. KRASTIŅŠ piedalās sēdē.*

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīts** lēmuma “Par servitūta līgumu noslēgšanu ar AS “Latvijas valsts meži”” projektu un virzīt to izskatīšanai pašvaldības domes šā gada 25. jūlija sēdē.

**11. Par Carnikavas pagasta ūdenssaimniecības un siltumapgādes funkciju nodošanas termiņa pagarināšanu un pārņemšanas plānu apstiprināšanu**

|  |
| --- |
| (Lauris Bernāns) |

Ziņo, ka ņemot vērā, ka Saeima šā gada 13. jūnijā galīgajā lasījumā neatbalstīja priekšlikumu par Ādažu novada un Carnikavas novada atjaunošanu to administratīvajās robežās, pašvaldības izveidotā Reorganizācijas komisija tās šā gada 11. jūlija sēdē ierosināja funkciju nodošanu pabeigt ātrāk, proti, līdz šā gada 31. oktobrim.

Vienlaikus, Reorganizācijas komisija konstatēja, ka Sabiedrisko pakalpojumu regulēšanas komisija (turpmāk – regulators) ar 2019. gada 7. marta lēmumu Nr. 1/13 “Vispārējās atļaujas un reģistrācijas noteikumi enerģētikas nozarē” noteica tarifu/maksas piemērošanas kārtību gadījumos, ja komersants (šī lēmuma gadījumā – SIA “Ādažu namsaimnieks”) pēc siltumapgādes pakalpojumu sniegšanas pārņemšanas regulējamus sabiedriskos pakalpojumus sniedz plašākā teritorijā, nekā līdz šim.

K. MIĶELSONE, G. KOZLOVSKA, J. LEJA, A. DUNDURS, A. DENIŅA, I. KRASTIŅŠ debatē par Carnikavas pagasta ūdenssaimniecības funkciju nodošanu SIA “Ādažu ūdens” un siltumapgādes funkciju nodošanu SIA “Ādažu namsaimnieks” (J. Leja, A. Deniņa, I. Krastiņš vērš uzmanību, ka šādu lēmumu nevarēs atbalstīt, paužot viedokli, ka šo pārmaiņu rezultātā Carnikavas pagasta iedzīvotāji negūs finansiālus labumus.).

Atklāti balsojot, ar 9 balsīm "Par" (Sniedze Brakovska (LRA)*,* Kerola Dāvidsone (LRA),Antra Krasta (LZS), Kristīne Lakševica (LRA), Gatis Miglāns (LZS), Karīna Miķelsone (LRA), Raivis Pauls (LZS), Liāna Pumpure (LRA), Arnis Rozītis (LRA)) ", "Pret" – 3 (Arta Deniņa (JKP), Imants Krastiņš (JKP), Jānis Leja (S)), "Atturas" – 1 (Genovefa Kozlovska (LZS)), **KOMITEJA NOLEMJ**:

**Atbalstīt** lēmumu “Par Carnikavas pagasta ūdenssaimniecības un siltumapgādes funkciju nodošanas termiņa pagarināšanu un pārņemšanas plānu apstiprināšanu” projektu un virzīt to izskatīšanai pašvaldības domes šā gada 25. jūlija sēdē.

**12. Par grozījumiem Ādažu novada pašvaldības domes 2023. gada 26. oktobra lēmumā Nr. 411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai””**

|  |
| --- |
| (Iluta Plikgalve) |

Informē, ka ir nepieciešams veikt grozījumus pašvaldības domes 2023. gada 26. oktobra lēmumā Nr. 411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai””, precizējot papildu veicamās darbības un to izpildes termiņu.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par grozījumiem Ādažu novada pašvaldības domes 2023. gada 26. oktobra lēmumā Nr. 411 “Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai”” projektu un virzīt to izskatīšanai pašvaldības domes šā gada 25. jūlija sēdē.

**13. Par uzlādes staciju izveidi Ādažu novadā**

|  |
| --- |
| (Iluta Plikgalve) |

Ziņo par uzlādes staciju izvietošanu Ādažu novadā, kas tika balstīta uz uzņēmuma SIA “Ignitis Latvia” šā gada 22. februāra redzējumu par elektroautomobiļu uzlādes staciju izveidi Ādažu novadā un iespējamo sadarbību ar pašvaldību. Lai izveidotu uzlādes stacijas, nepieciešams veikt nekustamo īpašumu daļu novērtējumu un paredzamās pakalpojuma izmaksas ir 2 400 *euro* (8 x 300 *euro*). Pēc novērtējuma saņemšanas nepieciešams organizēt apbūves tiesību izsoles uzlādes staciju izveidošanai, tai skaitā veicot nepieciešamos infrastruktūras uzlabojumus, ar līguma termiņu uz 15 (piecpadsmit) gadiem.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par uzlādes staciju izveidi Ādažu novadā” projektu un virzīt to izskatīšanai pašvaldības domes šā gada 25. jūlija sēdē.

**14. Par grozījumiem Ādažu novada pašvaldības domes 2024. gada 30. maija lēmumā Nr. 216 “Par izglītojamo skaita palielināšanu Carnikavas pirmsskolas izglītības iestādē “Riekstiņš””**

|  |
| --- |
| (Ligita Anspoka, Oksana Brūvere) |

Ziņo par grozījumiem pašvaldības domes šā gada 30. maija lēmumā Nr. 216 “Par izglītojamo skaita palielināšanu Carnikavas pirmsskolas izglītības iestādē “Riekstiņš”. Informē, ka, uzsākot grupu komplektāciju, tika konstatēts, ka uzņemamo bērnu vecums, kuri ir rindā uzņemšanai Carnikavas pirmsskolas izglītības iestādē “Riekstiņš”, pamatā ir līdz 3 gadiem. Izvērtējot esošo situāciju un apmierinot lielo pieprasījumu pēc vietām jaunākā vecuma bērniem, ir lietderīgi un samērīgi vecākā vecuma 4. grupu “Mārītes” pielāgot jaunākā vecuma bērniem. Atbilstoši grupas telpu parametriem, uzņemamo bērnu skaits konkrētajā grupā jāsamazina par vienu izglītojamo.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par grozījumiem Ādažu novada pašvaldības domes 2024. gada 30. maija lēmumā Nr. 216 “Par izglītojamo skaita palielināšanu Carnikavas pirmsskolas izglītības iestādē “Riekstiņš”” projektu un virzīt to izskatīšanai pašvaldības domes šā gada 25. jūlija sēdē.

**15. Par izmaiņām Ādažu vidusskolas un Carnikavas pirmsskolas izglītības iestādes “Riekstiņš” struktūrā**

|  |
| --- |
| (Laila Raiskuma) |

Ziņo par Carnikavas pirmsskolas izglītības iestāde “Riekstiņš” (turpmāk – CPII) vadītājas iesniegumiem (reģ. Nr. ĀNP/1-21-2/24/156 un reģ. Nr. ĀNP/1-21-2/24/190) par izmaiņām iestādes struktūrā. Ar pašvaldības domes šā gada 30. maija lēmumu Nr. 216 “Par izglītojamo skaita palielināšanu PII “Riekstiņš” tika nolemts palielināt uzņemamo bērnu skaitu CPII.

Veicot grupu komplektēšanu 2024./2025. mācību gadam, CPII uzņemamo izglītojamo vecums aktuālajā rindā ir no 1,6 līdz 3 gadiem, t.i., ir nepieciešams veidot jaunu jaunākā vecuma grupu. Atbilstoši izglītojamo vecumam, higiēnas normu ievērošanai un kvalitatīva izglītības procesa nodrošināšanai šajā grupā nepieciešams izveidot jaunu amata vietu “Skolotāja palīgs” no šā gada 1. septembra. Vienlaikus, lai nodrošinātu pedagogu palīgu darba nepārtrauktību un aizvietošanu CPII grupās citu pedagoģisko darbinieku prombūtnes laikā, ir nepieciešams izveidot jaunu amata vietu “Skolotāja palīgs” no šā gada 1. septembra.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par izmaiņām Ādažu vidusskolas un Carnikavas pirmsskolas izglītības iestādes “Riekstiņš” struktūrā” projektu un izskatīšanai pašvaldības domes šā gada 25. jūlija sēdē.

**16. Par izmaiņām pašvaldības Centrālās pārvaldes Attīstības un projektu nodaļas struktūrā**

|  |
| --- |
| (Laila Raiskuma) |

Ziņo par pašvaldības Centrālās pārvaldes Attīstības un projektu nodaļas (turpmāk – APN) vadītājas šā gada 25.aprīļa iesniegumu (reģ. Nr. ĀNP/1-21-2/24/42) par izmaiņām nodaļas struktūrā, jo vairāku mēnešu laikā pašvaldībai nav izdevies nokomplektēt APN vadītājas vietnieka amatu.

APN ierosina slēgt vakantu amatu “Vadītāja vietnieks” un izveidot jaunu amatu “Vecākais eksperts - projektu vadītājs”, lai nodrošinātu nodaļai paredzēto funkciju izpildi, jo tuvākajā laikā tiks uzsākti darbi pie vairākiem nozīmīgiem būvniecības projektiem, kā arī esošie projekti rada esošajiem darbiniekiem lielu noslodzi, tāpēc ir nepieciešams piesaistīt jaunu darbinieku, kas veiktu vecākā eksperta pienākumus, atslogotu esošos darbiniekus un sniegtu iespēju pašvaldībai pilnvērtīgi īstenot starptautiskos projektus.

Jaunas amata vietas uzturēšanai šā gada pašvaldības budžetā nav vajadzīgi papildu finanšu līdzekļi, jo finansējums ir paredzēts nodaļas pašvaldības budžeta tāmē. Vienlaikus, vecākā eksperta alga ir zemāka par vadītāja vietnieka algu, tādējādi, līdz šā gada beig

ām būs pašvaldības budžeta līdzekļu ekonomija 1081,41 *euro* apmērā. 2025. gadā ietekme uz pašvaldības budžetu būs 30 149 *euro*.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par izmaiņām pašvaldības Centrālās pārvaldes Attīstības un projektu nodaļas struktūrā” projektu un virzīt to izskatīšanai pašvaldības domes šā gada 25. jūlija sēdē.

**17. Par Carnikavas pamatskolas reorganizāciju, dibinot vispārējās vidējās izglītības iestādi – Carnikavas vidusskolu**

|  |
| --- |
| (Laila Raiskuma) |

Informē par pašvaldības domes 2023. gada 26. jūlijā pieņemto lēmumu Nr. 263 “Par Carnikavas pamatskolas reorganizāciju, dibinot vispārējās vidējās izglītības iestādi – Carnikavas vidusskolu”, ar ko apstiprināja Carnikavas pamatskolas reorganizācijas plānu. Lai sekmīgi nodrošinātu Carnikavas vidusskolas izveidi, nepieciešams noteikt papildu veicamās darbības minētā lēmuma izpildei – iestādes vadītāja apstiprināšanu, darbinieku darba tiesisko attiecību turpināšanas procesu, kā arī pamatskolas saistību, finanšu un mantas pārņemšanu.

R. PAULS informē deputātus par Carnikavas vidusskolas desmito klašu komplektēšanu.

K. MIĶELSONE vērš uzmanību, ka Ādažu novads izceļas ar unikālu gadījumu izglītības jomā, uzsverot, ka pārsvarā Latvijā skolas tiek slēgtas, bet Ādažu novadā tiek atvērta jauna vidusskola.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par Carnikavas pamatskolas reorganizāciju, dibinot vispārējās vidējās izglītības iestādi – Carnikavas vidusskolu” projektu un virzīt to izskatīšanai pašvaldības domes šā gada 25. jūlija sēdē.

**18. Par noteikumu “Grozījumi Ādažu novada pašvaldības domes 23.08.2023. noteikumos Nr. 18 “Darbinieku novērtēšanas noteikumi”” projektu**

|  |
| --- |
| (Laila Raiskuma) |

Ziņo par grozījumiem pašvaldības 2023. gada 23. augusta noteikumos Nr. 18 “Darbinieku novērtēšanas noteikumi”.

Atklāti balsojot, ar 12 balsīm "Par (Sniedze Brakovska (LRA)*,* Kerola Dāvidsone (LRA), Arta Deniņa (JKP)*,* Genovefa Kozlovska (LZS), Antra Krasta (LZS), Imants Krastiņš (JKP), Kristīne Lakševica (LRA), Gatis Miglāns (LZS), Karīna Miķelsone (LRA), Raivis Pauls (LZS), Liāna Pumpure (LRA), Arnis Rozītis (LRA), "Pret" – nav, "Atturas" – 1 (Jānis Leja (S)), **KOMITEJA NOLEMJ**:

**Atbalstīt** noteikumu “Grozījumi Ādažu novada pašvaldības domes 23.08.2023. noteikumos Nr. 18 “Darbinieku novērtēšanas noteikumi”” projektu un virzīt to izskatīšanai pašvaldības domes šā gada 25. jūlija sēdē.

**19. Par grozījumiem Ādažu novada pašvaldības policijas 2024. gada budžetā**

|  |
| --- |
| (Oskars Feldmanis) |

Ziņo par starp novada pašvaldību un biedrību “Dzīvnieku pansija Ulubele” šā gada 17. janvārī noslēgto līgumu Nr. JUR 2024-01/57 par klaiņojošo dzīvnieku veterinārās aprūpes (dzīvnieku izķeršana, uzturēšana patversmē, eitanāzija, dzīvnieku līķu utilizācija) pakalpojumu.

Līgumā noteiktā līgumsumma ir 9 917,36 *euro* bez PVN. Līdz šā gada 1. jūlijam līgumsummas izpilde bija 7 548 *euro* bez PVN.

Lai veiktu pašvaldībai deleģēto uzdevumu izpildi atlikušajiem šā gada mēnešiem, un, ņemot vērā līdzšinējo izpildi, ir nepieciešams papildu finansējums 9 133 *euro*.

Pašvaldība un SIA “Mellers” šā gada 24. februārī noslēdza līgumu Nr. JUR 2024-02/200 par roņu līķu savākšanu un utilizāciju par līgumsummu 4 132,23 *euro* bez PVN. Līdz šā gada 1. jūlijam šim mērķim bija iztērēti 1655,22 *euro* bez PVN.

Plānojot šā gada budžetu, tajā netika iekļauta nepieciešamā summa šim mērķim, līdz ar to ir nepieciešams papildu finansējuma piešķiršana 2997,18 *euro* apmērā.

*Plkst. 11.05 I. KRASTIŅŠ atstāj sēdi.*

Atklāti balsojot, ar 12 balsīm "Par", "Pret" – nav, "Atturas" – nav, (Imants Krastiņš (JKP) atstāja sēdi), **KOMITEJA NOLEMJ**:

**Atbalstīt** protokollēmuma “Par grozījumiem Ādažu novada pašvaldības policijas 2024. gada budžetā” projektu un virzīt to izskatīšanai pašvaldības domes šā gada 25. jūlija sēdē.

**20. Informatīvs ziņojums par pašvaldības policijas darbu publiskajos ūdeņos Ādažu novadā**

|  |
| --- |
| (Oskars Feldmanis) |

Ziņo par pašvaldības policijas darbu publiskajos ūdeņos Ādažu novadā (2. pielikums).

*Plkst. 11.10 I. KRASTIŅŠ piedalās sēdē.*

K. MIĶELSONE, G. PORIETIS, O. FELDMANIS, J. LEJA, G. KOZLOVSKA, G. MIGLĀNS debatē par:

1. drošības uzraudzību publiskajos ūdeņos (O. Feldmanis vērš uzmanību, ka sezonāli būtu nepieciešams piesaistīt papildspēkus, pieaicinot divus inspektorus, kuri nodrošinātu kontroli publiskajos ūdeņos un dabas parkā “Piejūra”. J. Leja uzsver, ka vasaras sezonā pašvaldības piederošajām motorlaivām ir jāatrodas publiskajos ūdeņos, tādejādi nodrošinot iespēju nekavējoties veikt glābšanas darbus ārkārtas situācijā. K. Miķelsone pauž viedokli, ka, piesaistot papildspēkus, nepieciešams izvērtēt finansiālo ietekmi uz pašvaldības budžetu. Uzdod O. Feldmanimsagatavot ziņojumu darba grupai par papildu inspektoru piesaistīšanu vasaras sezonā ar izvērstiem priekšlikumiem un ietekmi uz darba procesu un pašvaldības budžetu. Papildus vērš uzmanību, ka gadījumos, kad pastāv apdraudējums un briesmas dzīvībai, veselībai, drošībai, apkārtējai videi vai īpašumam ir jāzvana uz tālruņa numuru 112. Informē, ka Ādažu novadā ir **Valsts ugunsdzēsības un glābšanas dienesta (turpmāk – VUGD) Ādažu depo, kuru tiešais pienākums ir sniegt palīdzību iepriekš minētās ārkārtas situācijas gadījumos.** Uzdod O. Feldmanim pastiprināt drošības uzraudzību publiskajos ūdeņos ar esošajiem pašvaldības policijas resursiem, t.sk., periodiski nodrošināt patrulēšanu, t.sk. arī brīvdienās.**);**
2. darba grupas par drošību publiskajos ūdeņos Ādažu novadā izveidošanu (J. Leja, G. Miglāns informē, ka vēlas tikt iekļauti darba grupas sastāvā. G. Porietis vērš uzmanību, ka nepieciešams precīzi noteikt darba uzdevumus darba grupas izveidei. K. Miķelsone uzdod pašvaldības izpilddirektoram G. Porietim organizēt darba grupas izveidošanu par drošību publiskajos ūdeņos Ādažu novadā, iekļaujot darba grupā arī deputātus J. Leju un G. Miglānu.);
3. Ādažu novada pašvaldības policijas ikdienas darba noslodzi (G. Miglāns aicina informēt deputātus par policijas ikdienas darba noslogojumu, sniedzot aprēķinus un izsaukuma reģistrus. O. Feldmanis vērš uzmanību, ka policijas ikdienas darbs ir pārslogots, darbiniekiem regulāri ir virsstundas.).

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Pieņemt** informāciju zināšanai.
2. **Uzdot** pašvaldības izpilddirektoram G. Porietim organizēt darba grupas izveidošanu par drošību publiskajos ūdeņos Ādažu novadā, iekļaujot darba grupas sastāvā deputātus J. Leju un G. Miglānu.
3. **Uzdot** Ādažu novada pašvaldības policijas priekšniekam O. Feldmanim:

3.1. pastiprināt drošības uzraudzību publiskajos ūdeņos ar esošajiem pašvaldības policijas resursiem, t.sk., periodiski nodrošināt patrulēšanu arī brīvdienās;3.2. sagatavot ziņojumu darba grupai par papildu inspektoru piesaistīšanu vasaras sezonā ar izvērstiem priekšlikumiem un ietekmi uz darba procesu un pašvaldības budžetu.

**21. Informatīvs ziņojums par pašvaldības budžeta izpildi 2024. gada pirmajā pusgadā**

|  |
| --- |
| (Sarmīte Mūze) |

Ziņo par pašvaldības budžeta izpildi 2024. gada pirmajā pusgadā (3. pielikums).

Atklāti balsojot, ar 13 balsīm "Par" , "Pret" – nav, "Atturas" – nav, **KOMITEJA NOLEMJ**:

**Pieņemt** informāciju zināšanai.

**22. Par grozījumiem pašvaldības aģentūras “Carnikavas komunālserviss” 2024. gada budžeta tāmē**

|  |
| --- |
| (Gunārs Dzenis) |

Ziņo, ka pašvaldības aģentūras “Carnikavas komunālserviss” (turpmāk – aģentūra) šā gada budžeta tāmē bija asignēti 50 000 *euro* Ādažu pirmsskolas izglītības iestādē “Strautiņš” ēkas specifiskiem remontiem un 70 000 *euro* Ādažu vidusskolas ēkas tehniskā stāvokļa uzlabošanai, pamatojoties uz plānotiem tehniskās apsekošanas atzinumiem. Ņemot vērā, ka tehnisko atzinumu sagatavošanas termiņš objektīvi tiks noteikts uz šā gada trešo ceturksni, aģentūra ir apzinājusi aktuālo remontu un materiālu vajadzību prioritārā secībā abu izglītības iestāžu ēku stāvokļa uzlabošanai.

Vienlaikus, aģentūras šā gada budžeta tāmē projektam “Mežmalas ielas seguma vienkāršotā atjaunošana, Alderi, 0.22 km” (turpmāk – projekts) ir asignēts 21 000 *euro*, ieskaitot PVN. Pēc veiktās iepirkuma procedūras par saimnieciski izdevīgāko tika atzīts SIA “Ceļinieks 01” piedāvājums ar zemāko cenu 62 021,66 *euro*, ieskaitot PVN (būvprojekta izstrādei 6 050 *euro*, ar PVN, autoruzraudzībai 726 *euro*, ar PVN, būvniecībai 55 245,66 *euro*, ar PVN). Projekta realizācijai papildu nepieciešami 41 021,66 *euro*.

Aģentūra ierosina rast trūkstošo pašvaldības līdzfinansējuma daļu 10 022 *euro* projekta realizācijai, veicot grozījumus pašvaldības budžeta tāmē, pārceļot finanšu līdzekļus no investīciju projekta (EKK 5240) “Attekas ielas turpinājums 0,5 km - projektēšana” uz izdevumu pozīciju “Mežmalas ielas seguma vienkāršotā atjaunošanas, Alderi, 0.22 km”.

*Plkst. 11.25 A. DENIŅA (JKP) atstāj sēdi.*

*Plkst. 11.27 J. LEJA (S) atstāj sēdi.*

Atklāti balsojot, ar 11 balsīm "Par", "Pret" – nav, "Atturas" – nav, (Arta Deniņa (JKP), Jānis Leja (S) atstāja sēdi), **KOMITEJA NOLEMJ**:

**Atbalstīt** budžeta grozījumus pašvaldības aģentūras “Carnikavas komunālserviss” 2024. gada budžeta tāmē un:

* 1. **pārcelt** 39 279 *euro* no EKK 2241 (ĀPII “Strautiņš” ēkas specifiskie remontdarbi) šādu remontdarbu izdevumu apmaksai:
* 7 000 *euro*uz EKK 2241 (jumta remonts būvdarbu garantijas ietvaros);
* 12 539 *euro* uz EKK 5239 (peldbaseina siltumskaitītāja un automātikas uzstādīšana);
* 4 000 *euro* uz EKK 5239 (katlumājas cirkulācijas sūkņa nomaiņa);
* 3 000 *euro* uz EKK 5239 (konteinera iegāde un uzstādīšana, elektrības pieslēgums un instalācija);
* 2 000 *euro* uz EKK 2243 (apkures katla rezervuāra remonts);
* 7 000 *euro* uz EKK 2244 (garāžu demontāža un utilizācija);
* 3 740 *euro* uz EKK 2329 (gaismekļu un elektroinstalācijas nomaiņa, kustības sensoru uzstādīšana 3 centr. gaiteņos);

1. **pārcelt** 37 857 *euro* no EKK 2244 (Ādažu vidusskolas ēkas tehniskā stāvokļa uzlabošana) šādu remontdarbu izdevumu apmaksai:
   * + 1 000 *euro* uz EKK 2244 (karstā ūdens sagatavošanas siltummaiņa nomaiņa);
     + 2 000 *euro* uz EKK 2244 (katlumājas automātikas defektācija un remonts);
     + 1 500 *euro* uz EKK 2350 (cirkulācijas sūkņa remonta materiāli);
     + 3 702 *euro* uz EKK 5239 (siltummezgla automātikas nomaiņa uz attālināti vadāmu automātiku);
     + 7 500 *euro* uz EKK 2241 (Zaļās zāles sienas remonts);
     + 10 500 *euro* uz EKK 2241 (3. stāva gaiteņa sienu remonts 150 m2 platībā);
     + 1 500 *euro* uz EKK 2329 (siltummezgla apgaismojuma remontmateriāli);
     + 4 000 *euro* uz EKK 2241 (teritorijas apgaismojuma remonts);
     + 3 146 *euro* uz EKK 2241 (apkures cauruļvadu remonts);
     + 2 178 *euro* uz EKK 2244 (apkures radiatoru uzstādīšana 5 gb.);
     + 831 *euro* uz EKK 2244 (elektroinstalācijas rekonstrukcija datorklasē);
2. **pārcelt** 4 600 *euro* no EKK 2232 (Teritorijas un īpašumu apsaimniekošana 119) un 1 264 *euro* (KPII “Mežavēji” remonta rezerves līdzekļi), kopā 5 864 *euro* uz EKK 2241 (KPII “Mežavēji” ēkas un telpu remontdarbi);
3. **pārcelt** 10 757 *euro* no EKK 5240 (Attekas ielas turpinājuma (0.5 km) projektēšanai plānotie līdzekļi) uz izdevumu pozīciju - Ķiršu ielas pārbūves III kārta pabeigšana un 10 022 *euro* uz izdevumu pozīciju - Mežmalas ielas seguma vienkāršotā atjaunošana, Alderi, 0.22km, kopā 20 779 *euro*;
4. **pārcelt** 11 222 *euro* no EKK 2249 (PII Strautiņš piekļuves sistēmas automatizācijai plānotie līdzekļi) un 2 978 *euro* no EKK 2241 (Durvju aiļu izbūvei Garā ielā 20, Carnikavā, plānotie līdzekļi), kopā 14 200 *euro* uz 2241 izdevumu pozīciju - PII “Strautiņš” terases balsta sienu remontdarbi;
5. **pārcelt** 10 000 *euro* no EKK 5250 (Gaujas iela 16 pieslēgšana centralizētajai apkures sistēmai) uz izdevumu pozīciju - Gaujas iela 16 centralizētās apkures sistēmas būvprojekta izstrāde un 6 000 *euro* uz EKK 2321 (Gaujas iela 16 kurināmā (dīzeļdegviela) iegāde 2024. gada rudens-ziemas sezonai (līdz šā gada 31.decembrim));
6. **pārcelt** 14 000 *euro* no EKK 5250 (Gaujas iela 16 pieslēgšana centralizētajai apkures sistēmai), 66 197 *euro* no EKK 1000 (Daļa no plānotā atalgojuma Teritorijas un īpašumu apsaimniekošana 111), 803 *euro* no EKK 5240 (Jūras ielas gājēju pārejas ar ātrumvaļņa izbūvei neapgūtā daļa) un 19 000 *euro* no EKK 5240 (Daļa no Attekas ielas turpinājuma 0.5 km projektēšanai plānotiem līdzekļiem) kopā 100 000 *euro*uz EKK 5250 (Gāzes apkures sistēmas komponenšu remonts katlu mājā Rīgas ielā 12, Carnikavā”.
7. Pašvaldības aģentūras “Carnikavas komunālserviss” direktoram nodrošināt 1. punktā minēto grozījumu veikšanu pašvaldības aģentūras “Carnikavas komunālserviss” 2024. gada budžeta tāmē.
8. Pašvaldības Centrālās pārvaldes Grāmatvedības nodaļai veikt 1. punktā noteikto finanšu līdzekļu pārcelšanu EKK ietvaros pašvaldības aģentūras “Carnikavas komunālserviss” 2024. gada budžeta tāmē.
9. Pašvaldības izpilddirektora vietniecei nodrošināt lēmuma izpildes kontroli.

**23. Par nekustamā īpašuma nodokļu atvieglojumiem saistībā ar Mežmalas ielas atjaunošanu**

|  |
| --- |
| (Everita Kāpa) |

Ziņo par Mežmalas ielai pieguļošo 10 īpašumu īpašnieku V.U. (reģ. Nr. ĀNP/1-11-1/24/3670), V.U. (reģ. Nr. ĀNP/1-11-1/24/3674), V.U. (reģ. Nr. ĀNP/1-11-1/24/3675), V.U. (reģ. Nr. ĀNP/1-11-1/24/3676), V.U. (reģ. Nr. ĀNP/1-11-1/24/3677), V.U. (reģ. Nr. ĀNP/1-11-1/24/3679), V.U. (reģ. Nr. ĀNP/1-11-1/24/3680), V.U. (reģ. Nr. ĀNP/1-11-1/24/3681), V.U. (reģ. Nr. ĀNP/1-11-1/24/3682), V.U. (reģ. Nr. ĀNP/1-11-1/24/3683) (turpmāk – iesniedzēji) šā gada 16. jūlija iesniegumiem par gatavību līdzfinansēt 50 % apmērā pašvaldībai piederošās Mežmalas ielas, Alderos, Ādažu pagastā, Ādažu novadā, ceļa seguma atjaunošanu ar asfaltsegumu.

Šā gadā pašvaldības budžetā tika asignēti 21 000 *euro* projektam “Mežmalas ielas seguma vienkāršotā atjaunošana, Alderi, 0,22 km” (turpmāk – projekts) un to bija plānots realizēt, piesaistot iesniedzēju līdzfinansējumu 50 % apmērā.

Iesniedzēji iesniedza pašvaldībai apliecinājumu par līdzfinansējuma nodrošināšanu 31 000 *euro* apmērā, proti, 50 % no paredzamās līgumcenas. Pašvaldība savā budžetā var paredzēt papildu 10 020 *euro* – pašvaldības daļas apmaksai projekta izpildei.

*Plkst. 11.30 A. DENIŅA piedalās sēdē.*

Atklāti balsojot, ar 12 balsīm "Par, "Pret" – nav, "Atturas" – nav, (Jānis Leja (S) atstāja sēdi), **KOMITEJA NOLEMJ**:

**Atbalstīt** lēmuma “Par nekustamā īpašuma nodokļu atvieglojumiem saistībā ar Mežmalas ielas atjaunošanu” projektu un virzīt to izskatīšanai pašvaldības domes šā gada 25. jūlija sēdē.

**24. Informatīvs ziņojums par pašvaldības aģentūras “Carnikavas komunālserviss” budžeta izpildi 2024. gada pirmajā pusgadā**

|  |
| --- |
| (Gunārs Dzenis) |

Ziņo par pašvaldības aģentūras “Carnikavas komunālserviss” budžeta izpildi 2024. gada pirmajā pusgadā (4. pielikums).

Atklāti balsojot, ar 12 balsīm "Par, "Pret" – nav, "Atturas" – nav, (Jānis Leja (S) atstāja sēdi), **KOMITEJA NOLEMJ**:

**Pieņemt** informāciju zināšanai.

**25. Informatīvais ziņojums par biedrības “Jūras Zeme” darbību 2024. gada pirmajā pusgadā**

|  |
| --- |
| (Inga Pērkone) |

Ziņo par biedrības “Jūras Zeme" darbību 2024. gada pirmajā pusgadā (5. pielikums).

Atklāti balsojot, ar 12 balsīm "Par, "Pret" – nav, "Atturas" – nav, (Jānis Leja (S) atstāja sēdi), **KOMITEJA NOLEMJ**:

**Pieņemt** informāciju zināšanai.

**26. Informatīvais ziņojums par biedrības “Gaujas Partnerība” darbību 2024. gada pirmajā pusgadā**

|  |
| --- |
| (Inga Pērkone) |

Ziņo par biedrības “Gaujas Partnerība” darbību 2024. gada pirmajā pusgadā (6. pielikums).

Atklāti balsojot, ar 12 balsīm "Par" , "Pret" – nav, "Atturas" – nav, (Jānis Leja (S) atstāja sēdi), **KOMITEJA NOLEMJ**:

**Pieņemt** informāciju zināšanai.

*Sēde slēgta 2024. gada 17. jūlijā plkst. 12.55*.

Finanšu komitejas priekšsēdētāja Karīna Miķelsone

Protokolētāja LINDA PAVLOVSKA

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU